Oppela – Trommeltjie
Augustus 15, 2019 Augustus 15, 2019 trommeltjies
Ken julle oppela? Dit beteken my wiele is pap, ek is op oorlewings meganisme, ek is op auto mode. Dis ek.
Hierdie laaste tyd het die lewe ń paar balle na my kant toe gegooi wat ek gesukkel het om in did lug te hou, so nou gaan ons oor na oorlewings meganisme. Jy staan op en hanteer elke bal wat na jou kant gegooi word. Jy dink nie te ver vooruit nie, want dit help nie. Jy moet hier en nou hanteer soos dinge verander. Niks is uitgemaak of konstant nie.
My dogter is deur 21 dae hospitalisasie, waar tydens dit kronies verander het, sy is ontslaan en ons is nou in week 3, sy kan nog nie bestuur nie. Sukkel met dubbel visie en ń dom been, wat pyn en vol prikkels is. Ouma se taksi werk oortyd, ouma wat nie ń kok is nie, kook etes vie 2 families, ouma is ń laundromat vir 2 families.
Tussen in is my man met ń af achilles tendon wat geopereer moet word. Nr 1 gebruik hy disprin kardio en operasie word uitgestel, toe byt ń spinnekop die dr, operasie uitgestel vir 2 weke. In die tyd val die man, ń gat in die elmboog en dit raak septies, operasie uitgestel. Ek ruil verbande, ontsmet en sit salwe op. Operasie uitgestel vir 2 weke. Nou uiteindelik kan operasie gedoen word.
Nou is operasie agter die rug, nog ń komplikasie of twee word ingegooi. Man is tuis en nou lê 2 weke van geen gewig op voet en 90% vd tyd bedrus. Man is groot, krukke ń probleem.
Dis waar ek nou is. Tussen man se versorging en dogter se versorging en oumas taxi….
Mag ek sê, my wiele is pap, want nou is dit aand. More is ń nuwe dag, met die Here se genade begin ons weer en ons gaan deur die ure in outomaat, tot dit weer aand is.
Dit klink rof, maar weet julle die wonderlikste ding is dat elke oggend is die Here se genade nuut en omvou my met krag. Dan lag ons weer vir al die kosbasrhede deur die dag. My twee kleindogters en hulle wyshede voed my gees, ek bere hulle kleinnode van elke dag diep in my hart. Dis ook kosbaarhede wat ek nie sou gehad het as ek hulle nie elke dag moes rond karwei nie.
So is daar kosbaarhede midde in ń krises. Ek dank die Here dat my Jana kind al beter kan loop, die lighoofdigheid en dubbel visie daagliks beter word, genade op genade.
Jammer dat hierdie towerin so afgesluit is vzn wat op Rubusfontein gebeur, my oorlewings skills wil nie so ver strek nie, ek wil bitter grasg ontsnap na Rubusfontein en net gaan dobber op die rivier, maar hier en nou is ek in die werklike wereld nodig en dis al wat ek in staat is om te doen.
17 thoughts on “Oppela”
Augustus 15, 2019 om 6:31 nm
Ons hoor jou, Trommeltjie, en ons ‘sien’ jou daaglikse omgee en uithou. Jy is ń ongelooflike mens, vriendin. So bly Jana raak al hoe beter. En baie sterkte met pa.🥰
Augustus 16, 2019 om 9:39 vm
Dis vir my so groot vreugde om te sien hoe sy makliker beweeg. Dis asof ek in daardie alledaagse waarneming soveel vreugde put.
Augustus 15, 2019 om 7:29 nm
Ons almal skommel en maak staat op genade, daagliks. Jy is kosbaar en ek bid vir beterskap oral. Sterkte.
Augustus 15, 2019 om 7:52 nm
Baie sterkte. Bly almal word beter en dat jy die mooi uit elke dag haal
Augustus 15, 2019 om 11:51 nm
Sterkte, genugtig net die wasgoed vir soveel mense en manlief se af tendon sou my moeg maak. Ek weet, myne s’n was laas jaar af. Hoe kon hulle operasie so lank uitstel? Ons moes dadelik opereer.
Augustus 16, 2019 om 6:06 vm
Hy het eintlik al so geloop vanaf Januarie, wat 4 keer in ń slegte val ge eindig het. Hardkoppigheid om dr toe te gaan🙄
Augustus 16, 2019 om 7:32 vm
Liewe aarde, dit is baie sleg.
Augustus 16, 2019 om 7:20 vm
Sterkte met alles…en sterkte met die uitdagings. Ons hoop en bid dat almal binnekort vinnig op die been sal wees. Dan kan jy kom uitspan oop Rebusfontein.
Augustus 16, 2019 om 9:35 vm
Ek sal daarvan hou om net te “wees”
Augustus 16, 2019 om 11:09 vm
Een van die dae….sal jy terugkyk en jouself op die skouer klo…en weer wees
Augustus 16, 2019 om 7:49 vm
Sjoe Trommeltjies, ek word moeg as ek jou skedule lees. Baie sterkte en spoedige herstel vir die pasiënte.
Augustus 16, 2019 om 9:31 vm
Dankie Hester. Van nou af net beterskap elke dag😁
Augustus 16, 2019 om 9:32 vm
Dis wild, liewe Trommeltjies. Ek is dankbaar jy kry jou vars genade elke oggend. Dit is ons petrol vir elke dag. Ons lig jou arms op met gebed..
Augustus 16, 2019 om 9:37 vm
Dankie Bondels. Ek is nog intussen besig om goedjies te maak vir kersmarkte, dink ek vind ook in die kreatief wees ń uitlaatklep en vol word.
Augustus 16, 2019 om 10:03 vm
Dis wonderlike uitlaatklep
Augustus 16, 2019 om 4:01 nm
Sjoebdit is baie rof. Regtig sterkte vir jou.
Augustus 16, 2019 om 4:23 nm